Op til vores sommergruppemøde i den forgangne uge omtalte nærværende avis Finansministeriets vurdering af, hvad indfasningen af en 30-timers arbejdsuge ifølge ministeriet kan betyde for de offentlige finanser. Og stor tak for det, for det giver os endnu en anledning til at forklare mere om en af de ideer, vi er mest stolte af.

To forhold er her vigtige for os at slå helt fast: 1. Ideen om en 30-timers arbejdsuge er vores indspark tilt repartsforhandlingerne og dermed ikke noget, vi vil foreslå i folketingssalen. Vi respekterer den danske model.

Og 2. Ideen er ikke, at vi i morgen alle skal tvinges til at gå ned i tid. Nej, den er, at vi over en årrække veksler lønfremgang til gradvis nedsat arbejdstid.